L 277/250
MT
4.1.2.2.
Il-Ġurnal Uffiċjali tal-Unjoni Ewropea
27.10.2022
G ħaj n u n a oħ ra g ħa t -t n aq q i s u t-t neħħija ta l-e m i ssjon ij i et ta’ ga ssi j i et se r ra u g ħ a l l - ef f i ċ j en za f l -e n er ġij a
83.
It-teknoloġiji kollha li jikkontribwixxu għat-tnaqqis tal-emissjonijiet ta’ gassijiet serra huma fil-prinċipju eliġibbli, inkluża l-għajnuna għall-produzzjoni ta’ enerġija b’livell baxx ta’ karbonju jew karburanti sintetiċi prodotti bl-użu tal-enerġija b’livell baxx ta’ karbonju, l-għajnuna għall-effiċjenza fl-enerġija inkluża l-koġenerazzjoni ta’ effiċjenza għolja, l-għajnuna għas-CCS/CCU, għajnuna għar-rispons għad-domanda u l-ħżin tal-enerġija fejn din tnaqqas l-emissjonijiet, u l-għajnuna għat-tnaqqis jew l-evitar tal-emissjonijiet li jirriżultaw minn proċessi industrijali, inkluż l-ipproċessar ta’ materja prima.
Tkopri wkoll appoġġ għat-tneħħija ta’ gassijiet b’effett ta’ serra mill-ambjent.
Din it-Taqsima ma tapplikax għal miżuri li l-objettiv primarju tagħhom mhuwiex it-tnaqqis jew it-tneħħija ta’ emissjonijiet ta’ gassijiet serra.
Fejn miżura tikkontribwixxi kemm għat-tnaqqis ta’ emissjonijiet ta’ gassijiet serra kif ukoll għall-prevenzjoni jew it-tnaqqis ta’ tniġġis għajr minn emissjonijiet ta’ gassijiet serra, il-kompatibbiltà tal-miżura ser tiġi vvalutata abbażi ta’ din it-Taqsima jew tat-Taqsima 4.5, skont liema miż-żewġ objettivi jkun predominanti.
84.
Din it-Taqsima tkopri wkoll proġetti ta’ infrastruttura ddedikati (inkluż għall-idroġenu u gassijiet oħra b’livell baxx ta’ karbonju u l-ħżin u l-użu tad-diossidu tal-karbonju) li ma jaqgħux taħt id-definizzjoni ta’ infrastruttura tal-enerġija, kif ukoll proġetti li jintegraw infrastruttura ddedikata jew infrastruttura enerġetika, jew it-tnejn, ikkombinati jew mal-produzzjoni jew mal-konsum/użu.
85.
Sa fejn l-għajnuna tiffaċilita l-investimenti biex jitjieb ir-rendiment fl-użu tal-enerġija tal-attivitajiet industrijali, din it-Taqsima tapplika wkoll għall-għajnuna għall-SMEs u għall-kumpaniji żgħar b’kapitalizzazzjoni medja li huma fornituri ta’ miżuri għat-titjib tar-rendiment fl-użu tal-enerġija, għall-faċilitazzjoni tal-ikkuntrattar għarrendiment fl-użu tal-enerġija skont it-tifsira tal-Artikolu 2, il-punt (27), tad-Direttiva 2012/27/UE.
86.
L-għajnuna għall-ġenerazzjoni tal-enerġija mill-iskart tista’ tinstab kompatibbli skont din it-taqsima sal-punt li tkun limitata għal skart użat biex jiġġenera enerġija f’installazzjonijiet li jissodisfaw id-definizzjoni ta’ koġenerazzjoni ta’ effiċjenza għolja.
87.
L-għajnuna għall-produzzjoni tal-idroġenu b’livell baxx ta’ emissjonijiet tal-karbonju jista’ jiġi vvalutat skont din it-Taqsima.
88.
L-għajnuna biex tappoġġa l-elettrifikazzjoni bl-użu ta’ elettriku rinnovabbli u/jew l-elettriku b’livell baxx ta’ emissjonijiet tal-karbonju tista’ tiġi vvalutata skont din it-Taqsima, inkluż l-appoġġ għall-proċessi ta’ tisħin u proċessi industrijali.
4.1.3.
Minimizzazzjoni tad-distorsjonijiet tal-kompetizzjoni u tal-kummerċ
4.1.3.1.
Ħ t ieġ a t a’ g ħ a jn u n a
89.
Il-punti,34 u 37 ma japplikawx għal miżuri għat-tnaqqis tal-emissjonijiet tal-gassijiet serra.
L-Istat Membru jrid jidentifika l-miżuri ta’ politika diġà fis-seħħ biex jitnaqqsu l-emissjonijiet tal-gassijiet b’effett ta’ serra.
Madankollu, filwaqt li l-ETS tal-Unjoni u l-politiki u l-miżuri relatati jinternalizzaw uħud mill-kostijet talemissjonijiet tal-gassijiet serra, dawn jistgħu ma jinternalizzawx kompletament dawk il-kostijiet.
90.
Jenħtieġ li l-Istati Membri juru li l-għajnuna hija meħtieġa għall-attivitajiet proposti kif jeżiġi l-punt 38, filwaqt li jqisu s-sitwazzjoni tax-xenarju kontrofattwali (55) kif ukoll il-kostijiet u d-dħul rilevanti inklużi dawk marbuta mal-ETS u l-politiki u l-miżuri relatati identifikati fil-punt 89.
Fejn ikun hemm inċertezza sinifikanti dwar l-iżviluppi futuri tas-suq relatati ma’ parti kbira mill-argument għall-vijabbiltà (bħal pereżempju, jista’ jkun il-każ għal investimenti fl-enerġija rinnovabbli fejn id-dħul mill-elettriku ma jkunx akkoppjat mal-kostijiet talinput), l-appoġġ fil-forma ta’ ċerta rimunerazzjoni garantita biex jiġi limitat l-esponiment għal xenarji negattivi jista’ jitqies neċessarju biex jiġi żgurat li l-investiment privat iseħħ.
F’każijiet bħal dawn, jistgħu jkunu meħtieġa limiti għall-profittabbiltà u/jew irkupru marbuta ma’ xenarji pożittivi possibbli biex tiġi żgurata l-proporzjonalità.
(55) Ix-xenarju kontrofattwali huwa dak li kien jeżegwixxi benefiċjarju fin-nuqqas ta’ għajnuna.
F’xi każijiet ta’ dekarbonizzazzjoni dan jista’ jinvolvi investiment f’alternattiva inqas ekoloġika.
F’każijiet oħra, jista’ jkun involut in-nuqqas ta’ investiment jew id-dewmien tiegħu, iżda jista’ pereżempju jinvolvi deċiżjonijiet operattivi li jirriżultaw f’inqas benefiċċju ambjentali, bħall-operazzjonijiet kontinwi ta’ faċilitajiet eżistenti fil-post u/jew ix-xiri tal-enerġija.